Allaine

Allaine estas rivero en Kantono Ĵuraso en Svislando kaj en Francio. Ĝi havas longecon de 65 km fontas en Kantono Ĵuraso en Svislando, kaj alfluas en la departemento Doubs al Doubs. La svisa parto de la baseno de Allaine nomiĝas Ajoie (aŭ en la germana lingvo Elsgau). Sur ĝiaj lastaj kilometroj en departemento Doubs la rivero nomiĝas Allan.

 Akvofonto  
La fonto de Allaine situas en Charmoille en la komunumo La Baroche ĉe la koordinatoj  sur alteco de 600 m s.m.

Fluo
Post ĝia fonto la rivero Allaine unue fluas okcidenten tra Alle al Porrentruy. En Porrentruy la river kurbiĝas norden kaj fluas nun tra Courchavon kaj Basse-Allaine, por en Boncourt elflui el Svislando al Francio. En Delle la rivero nun alfluas la francan Teritorion de Belforto. En Morvillars la rivero atingas la kaldronon, tra kiu fluas la Kanalo de Rejno al Rodano kun kiu ĝi unuiĝas kaj nun fluas ĝis ĝia alfluo al Doubs tra la departemento Doubs. Precipe en la svisa parto la rivero Allaine plej ofte kondukas nur malmulte da akvo. Tion kaŭzas la karsta grundo, kio kaŭzas, ke granda parto de la akvo en la regiono malaperas rekte subtere. La akvokvanto estas mezurata apud Boncourt ĉe la svisa landlimo. La averaĝa trafluo estas tie 2,3 m³/sek, tamen la kvanto povas varii inter nur 0,5 m³/sek ĝis 100 m³/sek.

Alfluejo
Sur alteco de 305 m s.m. Allaine en Voujeaucourt en la departemento Doubs alfluas al Doubs.

Eksteraj ligiloj

Allaine en la Historia Leksikono de Svislando

Kategorio:Riveroj en Svislando
Kategorio:Kantono Ĵuraso
Kategorio:Riveroj de Ĵuraso